Tänään Käännekohdassa: -
Isäni tarttui häntä kurkusta ja yritti pakottaa hänet siihen.
Hän sai vammoja ja masentui niin vakavasti, että karkasi kotoa.
Hän kuoli myöhemmin vammoihinsa.
TOIVO
VOITTO
ELÄMÄ
KÄÄNNEKOHTA Nyt ymmärrän
Tervetuloa Käännekohdan pariin! Aloitetaan päivän Twitter-sanallamme.
Se on #NowISee eli Nyt ymmärrän. Kerro meille ahaa-elämyksistäsi.
Miehiä kiehtoo se, mitä he näkevät. Miten se vaikuttaa ihmissuhteisiin?
Senhän naiset haluavat tietää. Meillä on vastaus tähän kysymykseen.
Miesten ja naisten välisiä eroja on tutkittu vuosikausia.
Muistatko kirjan "Miehet ovat Marsista, naiset Venuksesta"?
Asialla on psykologinen ja fyysinen puoli.
Miehen aivot ovat todella pinnalliset.
Kun mies näkee kauniin naisen, hänen aivojensa eri osissa -
syttyy tahdosta riippumaton biologinen reaktio, joka vastaa -
jäätelön vaikutusta nälkäiseen tai kokaiinin vaikutusta käyttäjäänsä.
Naiset eivät koe vastaavaa.
Millaista on siis elää miehenä nyky- ajan yliseksuaalisessa kulttuurissa?
Miesten keskittyminen näkemäänsä aiheuttaa vaikeuksia himojen kanssa.
Onko se naisten ongelma? Siitä puhuu kirja Through a Man's Eyes.
Kirja on kirjoitettu naisille, -
jotta silmämme avautuisivat ja voisimme suhtautua tähän kypsästi.
Shaunti Feldhahn ja Craig Gross tietävät palvelutyönsä kautta, -
että moni mies lankeaa seksisyntiin. Porno on ongelma jopa uskoville.
Miehille on vapautumisohjelmia, -
mutta kirja kertoo siitä, kuinka naiset voivat auttaa.
Miehillä on oma osuutensa tässä, -
mutta mitä minä olen kutsuttu tekemään naisena, vaimona ja äitinä?
Feldhahnin puoliso avustaa häntä tutkimuksessa.
Useimmille miehille asia on vaikea.
Ehkä jotkut miehet ovat voittaneet taistelun eivätkä enää joudu -
kamppailemaan tämän asian kanssa, mutta en ole tavannut sellaisia.
Moni vaimo ei tiedä miehensä kamppailusta.
Moni mies ei halua vaimonsa tietävän tiettyjä asioita.
Hänhän pyörtyisi, jos tietäisi, minkä asioiden kanssa mies taistelee.
Siksi Feldhahn varoittaa naisia.
Jos jokin kohta kirjassa saa sinut paniikkiin, koska ymmärrät, -
mitä olet tehnyt, lopeta lukeminen ja rukoile Jumalalta apua.
Älä silti jätä kirjaa kesken.
Tämä on miehille valtava ongelma. Poikamme kamppailevat sen kanssa.
Me yritämme kasvattaa heidät hyvin kohti vastuullista miehuutta.
Vaikka muistakin on apua, vaimon tuki on erityisen tärkeää.
Vaimona olet luvannut olla hänen rinnallaan koko hänen elämänsä ajan.
Nyt sinun on aika osoittaa tukesi, vaikka et haluaisi kuulla näitä asioita.
Jeff Feldhahnin voitto tästä on pitkälti hänen vaimonsa ansiota.
Shaunti uskoi minuun, suostui käymään asian läpi -
ja oli minulle turvapaikka.
Asian jakaminen voi mullistaa liiton.
Kun aiheesta aletaan puhua, -
tulee esille paljon asioita, jotka mies on kokenut joutuvansa salaamaan.
Suhteesta tulee paljon läheisempi, ja puolisoja erottanut muuri poistuu.
Avioliitosta tulee yhtäkkiä sellainen kuin sen tulisikin olla.
Vaimo tai äiti voi tehdä paljon.
Pornon voi poistaa kotoa, koneille voi asentaa pornonesto-ohjelman.
Teineille ei pitäisi antaa puhelimia, joilla pääsee internetiin.
Miehesi voi kamppailla tämän asian kanssa juuri nyt.
Jos pysyt hänen rinnallaan tässä asiassa, hän voi voittaa sen.
Kirjassa kerrotaan pariskunnasta, joka on saavuttanut voiton asiassa.
"Meidän ei tarvitse piiloutua tai salailla suojellaksemme itseämme.
Voimme jakaa elämää ja sen vaikeuksia aidosti ja tukea toisiamme.
Kaiken jakaminen ja tietoisuus siitä, että toinen on turvallinen, -
on mullistanut suhteemme täysin."
Tämän takia kirjoitimme kirjan.
Avoin ja rehellinen ilmapiiri on tärkeää jokaisessa ihmissuhteessa.
Holly on oppinut jotakin Raamatun henkilöstä. Ole hyvä. ―Kiitos, Muyiwa.
Olet ehkä kuullut sanottavan, että kamppailumme alkavat mielestä.
Lisään siihen jotain. Monet niistä hävitään suussamme.
Monesti teeskentelemme uskovamme Jumalan lupauksiin, -
mutta sanamme todistavat epäilymme. Pappi Sakariaalle tapahtui näin.
Hän rukoili temppelissä, että saisi pojan. Enkeli ilmestyi hänelle -
ja vakuutti, että hän saisi lapsen.
Sakarias oli jo vanha, ja hänen ensireaktionsa oli epäilys.
Rangaistuksena hän oli mykkä poikansa syntymään asti.
Niin usein pyydämme Jumalalta jotain ja saamme Häneltä lupauksen, -
mutta emme selvästikään usko siihen, sillä sanomme: "Jos se tapahtuu..."
Voitko kuvitella, että tulisit mykäksi siunauksen toteutumiseen asti -
joka kerta, kun teet niin? Jotkut meistä olisivat aina mykkiä.
Jakeen 2. Kor. 1:20 mukaan Jumalan lukemattomat lupaukset -
ovat kaikki Kristuksessa totta, ja siksi voimme sanoa niihin "aamen" -
Jumalan kunniaksi. Jos Hän sanoo, että tekee jotain, osoita Hänelle, -
että uskot Häntä ja sano vain "aamen". ―Aamen. Kiitos, Holly.
Tapaamme naisen, jonka suhteen lääkärit luovuttivat heti alussa.
Raamattu sanoo, että kuten isä armahtaa lapsiaan, -
Herrakin armahtaa niitä, jotka pelkäävät Häntä.
Tutustu taivaalliseen Isääsi. Hän haluaa osoittaa sinulle rakkauttaan.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, kadottaa sen; -
mutta joka vihaa elämäänsä tässä maailmassa, -
hän on säilyttävä sen iankaikkiseen elämään." Joh. 12:24―25
Tervetuloa takaisin. Studiossa on kanssani nainen, joka tuntee kivun.
Hän on kohdannut monia esteitä, tuskallisen avioeron ja talouskriisin.
Hänen musiikkinsa ja lauluntekijän taitonsa ovat auttaneet häntä -
niin hyvinä kuin vaikeinakin aikoina. Tervetuloa, Alicia "Unique" Webb.
Kiitos. ―Mukavaa, että tulit.
Elämäsi alku oli melko dramaattinen. Kertoisitko siitä?
Kun synnyin, minulla oli astma, ja lääkärit sanoivat äidilleni, -
että kuolisin ennen seuraavaa aamua, mutta Jumalan ansiosta selvisin.
Kasvoit ilmeisesti seurakunnan keskellä, -
sillä annoit elämäsi Herralle 4-vuotiaana. ―Kyllä. Isäni oli pastori.
Mitä muistat noista ajoista? ―Isäni toimi tuolloin pastorina.
Kuulin Jumalan äänen sydämessäni. Sanottiin, etteivät lapset ymmärrä, -
mutta kuulin Pyhän Hengen kutsuvan minua, kun alttarikutsu annettiin.
4-vuotiaana? ―Niin. Menin alttarille ja sanoin, että halusin tuntea Hänet.
Ymmärsin, että sinulla oli teini-iässä vaihe, -
jolloin kyseenalaistit asioita.
Kyllä. Olin todella ujo ja kaipasin kovasti hyväksyntää.
Aloin ajautua pois uskosta, sillä halusin tehdä asioita, -
joita ajattelin muiden ihmisten pitävän hyväksyttävinä.
Ymmärsin, ettei siitä ollut hyötyä, sillä sieluni iloitsi Jumalan kanssa.
Palasin Jumalan luo. Asiat alkoivat sujua paremmin, ja sieluni oli iloinen.
Kerro musiikistasi. Monesti ajatellaan, -
että pastorin lapsista tulee muusikoita, koska he ovat joutuneet -
aina soittamaan seurakunnassa. Mikä on sinun tarinasi?
Minulla on musikaalinen perhe. Olen yksi kuudesta lapsesta.
Laulamme aina, kun tapaamme, joten musiikki on ollut aina läsnä.
Opin laulamaan ennen kuin puhuin. Minulla on siis aina ollut lahjoja.
Tietyssä elämänvaiheessa useimmat meistä alkavat unelmoida -
perheestä ja aloilleen asettumisesta, mutta sinulle koittivatkin vaikeat ajat.
Minä ja ex-mieheni olemme molemmat lahjakkaita musiikissa, -
joten palvelimme musiikin alalla yhdessä. Sitten sain tietää, -
että hän oli uskoton ja epärehellinen.
Emme saaneet asiaa käsiteltyä, joten huomasin olevani yksin.
Silloin aloin päästä lähemmäs Jumalaa. Itkin öisin, -
mutta kokosin itseni päivisin, sillä halusin olla vahva poikani vuoksi.
Halusin vain olla vahva.
Kun sait tietää miehesi uskottomuudesta, -
mietitkö koskaan, mitä teit väärin tai mikä sinussa oli vikana?
Jos ajattelit näin, miten käsittelit asian?
Kyllä, ajattelin niin.
Toin asian Jumalalle ja pyysin vastauksia kysymyksiini.
Hän näytti minulle, että synnin juuri on sielunvihollinen, -
ei niinkään väärät tekomme, sillä hän voi hyökätä jokaisen kimppuun.
Vihollinen yritti syöttää minulle itsetuntoon liittyviä valheita.
Minun piti ymmärtää, että se oli valhe. Jumala näytti sen minulle, -
kun luin Hänen Sanaansa. Valvoin öisin, rukoilin ja luin Raamattua.
Heprealaiskirjeessä sanotaan, että Sana on kaksiteräinen miekka, -
joka lävistää sydämen ajatukset.
Sanoin Herralle, etten tiennyt, kuinka Sana tekisi sen, -
mutta päätin uskoa siihen. Sanaa lukemalla aloin parantua.
Kuvaile elämääsi sen kaikkein pimeimmällä hetkellä.
Jouduit kohtaamaan rikkoutuneen avioliiton aiheuttamat tunteet, -
menetyksen ja epäonnistumisen. Lisäksi tulivat talousvaikeudet.
Kuvaile tuota aikaa elämässäsi. Kuinka pystyit aloittamaan alusta?
Se oli todella vaikeaa. Tuossa elämänvaiheessa -
olin ollut vuoden ajan ainoa meistä, jolla oli työpaikka.
Mieheni oli juuri saanut töitä, mutta omassa työssäni oli paineita.
Minua painostettiin työpaikalla. Sekä kotona että työssä oli vaikeaa.
Koin paineet todella raskaina.
Jumala puhui minulle. Joskus joku sanoi jotain rohkaisevaa.
Joskus Jumala lähetti jonkun siunaamaan minua. Se auttoi.
Minulla oli vaikeuksia töissä, -
ja jouduin irtisanomaan itseni säilyttääkseni itsekunnioitukseni.
Olin pohjalla, koska minulla ei ollut työtä eikä miestä. Kysyin Herralta, -
miten Hän voisi tehdä jotain kaunista tuhkasta. Hän sanoi joka päivä, -
että minun piti luottaa Häneen, vaikken nähnyt, mihin Hän vei minua.
Hän on johdattanut minua. ―Meillä on vielä 30 sekuntia aikaa.
Missä olet nyt sen lisäksi, että istut Käännekohdan studiossa?
Olen siunattu ja onnellisempi kuin koskaan elämäni aikana.
Olen ymmärtänyt, että tärkeää ei ole omaisuus eikä mikään muu kuin se, -
että löydämme Jumalan suunnitelman ja kuljemme sen mukaan.
Sekään ei ole niin tärkeää, keitä kanssamme on tai ei ole.
Siksi voin nyt hymyillä aidosti.
Olet juuri julkaissut CD:n. Onko se ensimmäisesi? ―On.
Miksi levytit vasta nyt? ―Minun piti todella uskoa siihen, -
mitä Jumala on antanut minulle. Olen aina osannut antaa omastani, -
mutta halusin kovasti olla erilainen, tehdä asioita eri tavalla kuin muut -
ja olla oma itseni. Opin luottamaan siihen, mitä olen saanut Jumalalta.
Levyllä saamme siis kuulla todistuksesi siitä, -
että olet nyt vapaa masennuksesta ja monista muista asioista. ―Kyllä.
Kiitos haastattelusta. ―Kiitos itsellesi.
Alicia esittää kohta yhden lauluistaan.
Tapaamme miehen, jonka isä teki hänen siskolleen jotain kamalaa.
Isäni tarttui häntä kurkusta ja yritti pakottaa hänet siihen.
Hän sai vammoja ja masentui niin vakavasti, että karkasi kotoa.
Hän kuoli myöhemmin vammoihinsa.
Luemme Raamatusta: "Katsokaa, minkäkaltaisen rakkauden Isä on -
meille antanut, että meitä kutsutaan Jumalan lapsiksi, joita me olemmekin"
Tutustu taivaalliseen Isääsi. Hän haluaa osoittaa sinulle rakkauttaan.
"Hän peittää pilvillä taivaan ja valmistaa sateen maalle; -
hän kasvattaa ruohon vuorille".
Herra mielistyy niihin, -
jotka häntä pelkäävät, jotka panevat toivonsa hänen armoonsa." Ps. 147
Kohta tapaamamme mies kasvoi kodissa, joka oli täynnä sekasortoa.
Hänen isällään oli monta vaimoa, jotka olivat kateellisia toisilleen.
Hän pelkäsi tulevansa myrkytetyksi. Lopulta isä teki jotain kammottavaa.
Kun pikkusiskoni valmistautui lähtemään töihin, -
isä halusi hänen ottavan jotain, -
joka auttaisi häntä läpäisemään kokeen, mutta hän kieltäytyi.
Isäni tarttui häntä kurkusta ja yritti pakottaa hänet siihen.
Hän sai vammoja ja masentui niin vakavasti, että karkasi kotoa.
Hän kuoli myöhemmin vammoihinsa.
Michael Oyetunde kasvoi Nigeriassa kodissa, joka oli täynnä riitaa.
Isälläni oli viisi vaimoa. Minulla on paljon sisaruksia.
Perheessämme oli paljon epäluottamusta.
Emme luottaneet toisiimme.
Pelkäsin, että joku satuttaisi minua kateuden vuoksi.
Sellaisessa ympäristössä kasvoin. En kokenut lainkaan rakkautta.
Michael muutti Lagosiin.
Hän tapasi kristittyjä, joiden sanomaa ei ollut valmis ottamaan vastaan.
He koputtivat jatkuvasti ovelleni.
Kerran joku avasi oven, ja sylkäisin häntä kasvoihin.
He vain jatkoivat koputtamista.
Ensimmäisellä kerralla he kysyivät, olinko ottanut Jeesuksen vastaan.
En tiennyt, mistä he puhuivat, -
koska he puhuivat jatkuvasti siitä, että vain Jeesus voi pelastaa.
Minusta he olivat kapeakatseisia sanoessaan niin.
Olihan olemassa muitakin uskontoja. Olin todella vihainen heille.
He tulivat aina takaisin, vaikka olin kohdellut heitä huonosti.
Jokin heidän sanomassaan liikutti Michaelin sydäntä.
Näin heissä rauhan, jota olin etsinyt.
Olin alkanut lukea Raamattua. Luin Jeesuksen sanoja, -
jotka oli merkitty punaisella, ja vertasin niitä omaan uskontooni.
Otin Jeesuksen vastaan Herranani, ja Herra vain avasi silmäni.
Olin kantanut sisälläni pelkoa siitä, että joku vahingoittaisi minua.
Tuo pelko katosi, ja elämäni oli täynnä iloa.
Isäni ja sisarukseni eivät olleet muuttuneet, -
mutta en pelännyt heitä. En enää pelännyt ketään, -
sillä luin Raamatusta Herramme sanat: -
"Katso, minä olen antanut teille vallan tallata käärmeitä ja skorpioneja -
ja kaikkea vihollisen voimaa, eikä mikään ole teitä vahingoittava."
Uskoin sen kaiken täysillä -
ja olin täynnä iloa siitä, ettei kukaan voisi vahingoittaa minua.
Eräänä yönä Michael näki unen, joka järkytti häntä pahoin.
Näin ikään kuin pilven, joka peitti minut.
Se laskeutui alas kuin todella vahva magneetti.
Magneetti poimi kaikki todelliset uskovat.
Se poimi kaltaiseni todelliset kristityt.
Sitten näin kaikki muut ihmiset, myös isoveljeni.
Jos et ole Jeesuksen kanssa eikä nimesi ole Karitsan kirjassa, -
olet kuin puuta, kuparia tai alumiinia.
Olet sellaista materiaalia, johon magneetti ei tartu.
Jos olet kristitty, magneetti nostaa sinut, vaikka olisit ihmiskasan alla.
Kaikki muut putoavat alas. Näin sen hälinän ja aloin itkeä.
Kukaan tai mikään ei voinut paeta magneetin voimaa.
Se peitti kaikki ihmiset, ja kaikki ne kansat, -
jotka olivat ottaneet Jeesuksen vastaan, magnetisoituivat.
Unen sanoma muutti pysyvästi Michaelin käsityksen elämästä.
Jos minulta kysytään, pahin asia, joka ihmiselle voi tapahtua, -
ei ole se, että joudut katsomaan, -
kun joku tappaa puolisosi tai lapsesi.
Kamalin asia, joka ihmiselle voi tapahtua, on se, -
ettei hän ole Jeesuksen kanssa eikä häntä siksi temmata ylös.
Uni oli niin voimallinen. Vaikka sinulla olisi miljardi dollaria -
tai omistaisit koko Amerikan, unohtaisit sen.
Haluaisit vain, että sielusi temmattaisiin ylös.
Michael kertoo edelleen hyvää sanomaa perheelleen ja ystävilleen -
kiitollisena saamistaan siunauksista.
Jumala on ollut minulle todella hyvä. Olen kuullut Hänen äänensä.
Olen saanut maistaa Herran hyvyyttä koko 25-vuotisen elämäni ajan.
En ole joutunut pettymään Häneen.
Olen saanut nähdä Hänen toimivan puolestani aina vain uudestaan.
Michael on todiste siitä, että pelastus ja evankeliumi ovat totta.
Anna elämäsi Jeesukselle ennen kuin on liian myöhäistä.
2. Kor. 6:2 "'Otollisella ajalla minä olen sinua kuullut -
ja pelastuksen päivänä sinua auttanut'.
Katso, nyt on otollinen aika, katso, nyt on pelastuksen päivä."
Ehkä olet Michaelin tavoin kasvanut riitaisassa kodissa.
Hän voi antaa sinullekin rauhan ja antaa sinulle ja perheellesi toivon.
Rukoile kanssani ja anna elämäsi Jeesukselle. Se on yksinkertaista.
Herra Jeesus, tule elämääni.
Muuta elämäni. Annan Sinulle kaiken, mitä minulla on.
Annan kaiken sen, mitä toivon. Annan Sinulle kipuni ja taisteluni -
sekä menestykseni. Tiedän, että ilman Sinua minulla ei ole mitään.
Ilman Sinua minulla ei ole tulevai- suutta. Jeesus, ole elämäni Herra.
Tänään toivotan Sinut tervetulleeksi elämääni. Aamen.
Jos rukoilit kanssani, haluaisin kuulla sinusta. Kohta näet yhteystietomme.
Pysy kanavalla, sillä kohta seuraa erityinen musiikkiesitys.
Raamatun mukaan jokainen hyvä lahja tulee ylhäältä, -
valkeuksien Isältä, jonka luona ei ole vaihteen varjoa.
Tutustu taivaalliseen Isääsi. Hän haluaa osoittaa sinulle rakkauttaan.
Toivottavasti pidit päivän ohjelmasta.
Muista kertoa meille Twitterissä, kuinka Jumala on avannut silmäsi.
Vieraamme Alicia "Unique" Webb laulaa lopuksi laulun Not My Will.
Koko Käännekohdan väen puolesta: Näkemiin ja Jumalan siunausta!
Vaikeudet, jotka käyn läpi, tuntuvat olevan niin väärin
Herra, tarvitsen voimaasi, -
sillä en koe olevani vahva
Keksin joitakin tapoja päästä eroon asioista, -
jotka käyvät hermoilleni, -
mutta olen luvannut kantaa hedelmän, -
vaikka se tekisi kipeää
Ei minun tahtoni, -
vaan Sinun tahtosi tapahtukoon
Sillä monet ovet, jotka halusin avata, -
on suljettu
Odottaessani ja rukoillessani -
joudun kohtaamaan hulluja asioita
Minulla on suuri kiusaus hoitaa tämä asia itse
Jumala, se on vaikeaa, -
mutta käskit odottaa ja luottaa Sinuun, -
joten turvaudun iankaikkisiin käsivarsiisi
Ei minun tahtoni, -
vaan Sinun tahtosi tapahtukoon, -
tapahtukoon
Ei minun tahtoni, -
vaan Sinun tahtosi tapahtukoon
Ei minun tahtoni, vaan Sinun tahtosi tapahtukoon...
Suomennos: Anni Lähteenmäki